З першай спробы студэнтам не стаў. Вярнуўся дамоў і два гады працаваў рабочым, упакоўшчыкам у філіяле Кобрынскага інструментальнага завода ў Давыд-Гарадку. Складаў вершы і адпраўляў іх Лідзіі Абухавай. На кожнае пісьмо Леаніда пісьменніца адказвала, раіла, што новага можна пачытаць. Дасылала лісты з вершамі Барыса Пастарнака, Марыны Цвятаевай і іншых забароненых цэнзурай аўтараў. За два гады перапіскі сабралася амаль дзве сотні лістоў з Масквы.